
La 
w ACADEMII * 


PERICOLUL NAȚIONAL 


faţă de 


ART.” $5 DIN CONSTITUTIE 


Nu există chestiune mai gravă şi mai urgentă, de 
un interes adevărat național, de cât aceia pe care o 
ridică principiul înscris în art. 7 $ 5: «Numai Ro- 
mânii sau cei naturalisați Români pot dobendi imo- 
bile rurale în România». ` 

Nu este zi, într'adever, fără ca un ecoii despre 
acest faimos articol să nu ne vină, fie din Parla- 
ment, fie din presă, fie din întrunirile publice. 

Nu există, însă, după opinia noastră, o chestiune 
mai simplă, mai lesne de deslegat de cât aceasta: 
ca depinde de înțelepciunea noastră, de mësura ce 
trebue să păstrăm când atingem probleme atât de 
acute. 

Căci chestiunea cea mai simplă, a cărei solu- 
(une nu sufere nici o greutate, devine inextrica- 
bilă, de îndată ce mintea noastră este întunecată 
de pasiune, de idei preconcepute. 

Fără pretenţiune, — nici una, — noi socotim că 
interpretaţiunea, ce propunem a se da art. 7 § 5 
risipesce contusiunea, care până acum învălmăşa 
spiritele şi înăsprea ardoarea combatanților, împă- 
când textul legei cu interesul naţional, bine înteles ; 
şi aceasta, fără zarvă, fără noui alegeri, fără o 
nouă Constituantă, fără marele aparat care însoţeşte 

de obicei revizuirea arcei sfinte, în care se adä- 
postesc drepturile şi libertăţile poporului român. 

Noi credem că prin «imobile rurale» în art. 7 Ş o 
trebue să întelegem numai moşiile şi pămenturile 
ţărăneşti: iar prin «imobile urbana», clădirile şi lere- 
nurile destinate pentru clădiri, fie că ele sunt siluate 
într'o comună rurală, fie că ele se află Intro co- 
mună urbană. 


Trebue să recunoaştem că nu există nici un text 
constitutional, care să definească ce se întelege, în 
art. 7 $ 5, prin imobile rurale. 

Singurul text de lege, din care am putea infera 
o interpretațiune legală, este, din contră, art. 621 C. 
civ. care zice: 

«Serviluțile sunt stabilite sau în folosul clădirilor 
saii în folosul pămentului. Cele de felul dintâi se 
numesc urbane, chiar când clădirile pentru care 
servituţile sunt insituite se vor alla nu numai în 
oraş, dar şi la țară; cele de al doilea se numese 
rurale». 

De unde ar resulta, că imobile urbane sunt elădirile. 
iar imobile rurale sunt pâmenturile, independent de 
faptul dacă unele san altele sunt în oraş san la țară. 

Această distineţiune este făcută şi prin legea 
creditelor funciare, rural st urban. 

Creditul funciar rural nu împrumulă de cât pe 
moşii, pe păment—nu şi pe construețiuni; pe când, 
creditul funciar urban împrumută numai pe elä- 
diri, — el nu împrumută pe pământ, fără clădire 
pe el, chiar când ar fi situat în oraş; şi vice-versa, 
el împrumută pe clădiri, chiar când ele sunt situate 
la ţară. 

Asupra acestui ultim punct era oare-care îndo- 
eală în spiritul unora, pe care în scop dea o ridica 
sa făcut de curând o lege interpretativă pentru a 
interpreta expresiunile: imobil urban şi rural din le- 

gea specială a creditului, în sensul art. 621 din C. cuv. 

Această interpretațiune va fi bogată în consecinţe, 
căci ea va permite a se utilisa creditul funciar 
urban şi de instaiațiunile de fabrici, situate mai 
ales la ţară,—până acuma excluse şi de la creditul 
funciar urban şi de la cel rural. 

Trebue să recunosc, pentru a fi complect şi 
exact, că această lege interpretativă a rezervat 
expres interpretațiunea ce ar trebui să se dea ex- 
presiunilor imobil urban, tață de art. 7 § 5; şi chiar 
dacă ea nu o făcea,—mai mult încă, chiar dacă o 
făcea, interpretaţiunea ce ea "iar fi dato, pentru 
sau contra opiniunei mele, ar fi inoperantă, căci le- 
giuitorul ordinar nu poate interpreta o lege con- 
stiluţională: ejus est interpretari cujus condere legem. 

Pentru a avea dar adevëratul înțeles al art. 7 
$ 5 din Constituţiune, trebue să «căutăm motivele 
sati scopul leget |esprit de la loi, ratio legis), cum 
ne învață Aubry & Rau (Tom. I, $ 40, pag. 130) 
in lucrările preparalorii, cari ai determinat redac- 
țiunea ein, 


Tractatul de la Berlin, impunându-ne prin art. 
+, obligaţiunea de a şterge diferența de credințe 
religioase, ce deosibeau între denşii pe străinii a- 
flätori în România, ne-a silit să modificâm textul 
art. 7 din Constituţiune şi să admitem că şi străi- 
nii de rit necreştin pot dobendi cetăţenia română. 

Pe de altă parte, avend în vedere că străinii de 
rit creştin aveau, anterior modificărei acestui articol, 
dreptul de a dobendi imobile în România,—şi ur- 
bane şi rurale,— legiuitorul în scop de a ocroti ogorul 
lăranului st marile proprietăți  funciare,—fundus,— 
a credut de cuviință să declare, prin însuşi art. 7, 
care suprima ori-ce diferență de religiune, că de 
aci inainte «numai homdnii sau cei naturalisați 
Români pol dobendi imobile rurale în România». 

Iată adevărata intenţiune a legiuitorului, — ratio 
legis—molivul şi scopul legei; această ne va da 
adeveratul înţeles al art. 7 § 5, precum şi mesura 
aplicațiunei lui. 

Desbaterile, ce aŭ avut loc în sânul corpului 
electoral şi în sânul Parlamentului, stabilese până 
la evidență că numai acesta a fost scopul legei ; 
a voi să se întindă disposițiunea ei mai departe 
este a o denatura, a o viola: cessanle ratione legis, 
cessat ejus effectus: 

In suplimentul «Românului» din 13 Man 1879 
găsim, în adevër, discursul rostit de d-l Emil 
Costinescu în întrunirea electorală de la 1 Map 
1879 în sala Ateneului. 

Acest discurs este important, nu numaï prin faptul 
că el îmbräțişeazä întreaga chestiune, dar încă 
pentru că el exprimă gândul partidului liberal, el 
este discursul sën program; ori partidul liberal era 
atunci la putere, el avusese majoritatea în Camerile 
disolvate pentru alegerea celor Constituante şi a 
eşit triumtător din alegeri; deci acest discurs este 
expresiunea imensei majorităţi a alegătorilor: 

«Cu sinceritate, zice, «Românul» în primul sen 
Bucureşti, din 24 Maiu 1879, voim să aflăm o so- 
luțiune pentru chestiunea Isdrailiţilor, care să îm- 
pace spirilul liberal al instituțiunilor şi al usurilor 
noastre, cu interesele economice ale patriei. 

«Pentru ajungerea acestui scop, noi am emis cu 
claritate şi precisiune unele idei, pe cari le credem 
fundate pe base solide. 

«Acele idei sunt coprinse, desvoltate şi discutate 
întrun discurs al d-lui Costinescu, prim-redactor 
al acestui ziar, discurs publicat întrun supliment 
al «Românului» şi cu care acest ziar a luat, în modul 
cel mai categoric, o deplină solidaritate». 

Pentru a cunoaşte adeverala importanță a acestui 
discurs şi a ideilor în el coprinse,—cu cari «Ro- 

mânuly ia o deplină solidarilate,—trebue, încă, să 
ne aducem aminte că «Românul» este organul o- 
ficios al guvernului d-lui I. C. Brătianu şi organul 
personal al d-lui C. A. Rosetti, viitorul president 
al Adunărei deputaţilor, sufletul partidului liberal. 

Ori, iată ce citesc în acest discurs-program, cu 
privire la chestiunea noastră: 

«Dar ce se face cu proprietatea rurală atât de 
râu ameninţată ? se întreabă d. Costinescu. 

«Domnii cari aŭ propagat înaintea d-voastră 
ştergerea pură şi simplă a art. 7,—şi printre aceştia, 
cel mai cu vază este d. B. Boerescu, viilorul mi- 
nistru al afacerilor srăine, care a efectuat revisuirea 
art. 7 (vezi opiniunea acestuia în Senat, şedinţa 
din 20 Maiu 1879)—n'au dis nimic despre aceasta, 
n'aii arătat că ar voi să ea veri-o garanție spre a 
opri ca proprietatea rurală, a țeranilor mai cu o- 
sebire, să nu cadă în mâna Evreilor. 

«Dobendind Evreii egalitatea tuturor drepturilor 
civile şi politice, ei vor cumpera peste Milcov, prin 
sate, toate pământurile țeranilor, şi cum remâne 
atunci proprietatea rurală ?» 

Si mai departe: 

«Apoi, fiind-că trebue să dăm timp poporaţiunilor 
noastre rurale, de a se deştepla şi ajunge la acest 
grad de cultură, prin care să 'şi poată apăra sin- 
gure interesele, în contra cămăltarilor şi exploata- 
torilor de tot felul, trebue să cerem ca pământurile 
tëranilor să fie declarate prin lege, nealienabile încă 
pentru 30 ani, sar venzările să nu se poată tace în 
acest period de cât între foştii clăcași, şi fiind-că 
evreii, şi străinii în genere, nu aŭ fost nici odată 
clăcaşi, eï nu vor putea să cumpere pământurile 
sătenilor. 

«Prin această a doua garanţie salväm moşioar: 
ţăranului, singura lui avere. 

«Remâne acum proprietatea rurală. 

«In alte ţeri, în Anglia spre exemplu, proprietatea 
rurală este un drept politic. Nu poate să fie pro- 
prietar rural de cât, cetăţeanul englez. Ar trebui 
să facem şi noi acelaş lucru, cu alât mai mult, că 
la noi, dreptul electoral, primul între toate drep- 
turile, se regulează în colegii după proprietate. 
Zicendu-se representantul proprielăței mari sau 
proprietăţei mici, se zice representatul pământului; 
ar trebui, dar, ca pământul să nu aparțină de cât 
cetățeanului român, pentru ca să nu fie lipsit de 
dreptul politie, ce este legat de densul. Preved, 
însă, că anevoe se va putea dobândi aceasta; greu- 
tatea cea mare avem să o întâmpinăm, tocmai din 
partea proprietarilor mari. Acei, cari aŭ să se ri- 
dice contra acestei disposițiuni, au să fie tocmai 
conservatorii, cari fac atâta paradă de patriotism 
astă-zi; deja, “i am auzit zicând că, printr'o ase- 
menea mesură, moşiele ar perde din valoarea. lor. 

«Me tem, dar, că această garanție va fi foarte 
anevoe de luai. Afară de aceasta, ea nu este de căl 
o jumelale de garanție: din nenorocire se găsesc 
oameni, tocmai din acei ce strigă mai tare, ce vor 
să monopoliseze tot patriotismul în această ches- 
tiune, cari se fac mijlocitorii Evreilor şi cumperă 
moşii pentru denşii. 

«Prin urmare, chiar dacă am dobendit-o, această 
găranţie nu va fi de cât o jumetate de garanţie; 
garanţia reală şi eficace va fi numai cea luată în 
privirea proprietăței țeranului, care are, în adever, 
şi cea mai mare trebuință pentru a fi protejat». 

In resumat, pericolul care trebue conjurat este 
„ca nu cum-va Evreii să cumpere atât proprietăţile 
ţărăneşti, cât şi marile proprietăți rurale. 

Mai târziu, d. Basile Boerescu, numit ministru al 
Afacerilor străine şi insărcinat tocmai cu o misiune 
diplomatică din parlea guvernului, pentru a negocia 
cu marile Puleri modalitatea modificărei art. 7, în 

rapoartele ce el trimite de la: Viena, Berlin, St.-Pe- 
tersburg etc., nu vorbeşte de cât de restricțiuni 
priviloare la cumpărare de moşii de către străini 
(V. Cartea Verde pe 1878—1880 pag. 80 şi urm. 
citată în broşura mea «Contribuţiuni la înțelegerea 
art. 7 $ 5» pag. 142. urm.). 

Ast-tel, d-l Boerescu, raportează conversațiunea 
sa cu Baronul Calice, Ministrul Austro-Ungariei: 

«Am urmat a expune celui d'intâi,—zice d. Boe- 
rescu în raportul cel face colegilor sti din Bucu- 
reşti,— dificultăţile locale şi interesele economice 
ale [arei, cari sunt legate de soluţiunea chestiunei 
isdrailite, "7 am explicut motivele cari ne fac a in- 
troduce restricțiuni, pentru cumperarea moșiilor de 
către străini. 

«Baronul "mi-a respuns, că aceasta ne poale vë- 
tâma întru cât va, căci prețul moșiilor şi exploalare: 
lor ar suferi, dacă am reduce numerul cumptră- 
torilor; "i-am explicat că, ast-tel, am înlălura alle 
inconveniente mai mari; şi, pe lângă aceasta, am 
mai adăogatl: vom sci în tot-dauna a da dreptul 
de a cumpera la acei dintre străini, cari ar fi fo- 
lositori ţărei. In ori-ce cas, "Tam făcut să observe 
ză acest principii! pare a fi primit de toale Puterile 
şi că nu mai presintă greutăți». 

Aşa dar, atât în sânul corpului electoral, cât şi 
în negociațiunile ce au avut loc cu marile Puteri, 
și tot ast-fel s'a urmat şi în sânul Constituantei, nu 
a fost vorba de cât de reslrieliuni a se aduce do- 
hendirei de către străini a pămenturilor ţărăneşti, 
deja inalienabile pentru 30 de ani, şi a căror ina- 
lienabilitate s'a prelungit încă pentru 30 de ant, 
precum şi de marile moşii, fundus. 

Din contră, nu s'a lăgăduit dreptul unui strain 
de a poseda o casă, adică un adăpost, de a construi 
o fabrică, fie la țară, fie în oraş. 

Mai întâi, din momentul ce străinul are dreptul 

de a locui în România, de a se aşeda ori unde— 
atàt la țară,—cu învoiala consiliului conrunal,—căl 
şi în oraşe,—nu esle oare un drept natural pentru 
el de a-şi agonisi un adăpost? 

Dar ce deosebire—iîn rațiune— poate fi din punct 
de vedere al pericolului naţional, acela pe care 
legiuitorul şi la închipuit şi a voit să'l înconjoare 
prin art. 7 § 5, ca un om să poală legalmente 
poseda un palat întrun oraş sai! orăşel şi să nu 
poată poseda un culcuş, acolo unde el locueşte de 
fapt cu familia lui, bine-înțeles cu învoirea au- 
torităţilor şi a legei însă-şi ? 

Ce, pământul României este mai scump Romå- 
nilor — când el este situat la țară, de cât când el 
este la oraş? 

De când această divisiune în clase şi în terenuri? 


Pe ce se întemeiadă, în al doilea rând, clasificare: 
terenurilor în urbane saŭ rurale, după cum ele 
sunt situate într'o comună urbană sai intro co- 
mună rurală ? 

Unde este textul de lege, care să autorise această 
dislinețiune şi pe basa căruia să se declare nulă 
o convenţiune având de obiect venzarea unui a- 
semenea teren ? 

Nulităţile nu se pot induce pe cale de interpre- 
tațiune, ele sunt de drept strict. 


Dar deosebirea aceasta duce nu numai la absurd, 
ci violează de cele mai multe ori chiar vointa 
formal exprimată de legiuitor : adică, s'ar putea 
ajunge să se permită străinilor să dobendească 
proprietăți de adeverate imobile rurale, de moşii — 
numai prin faptul că ele fac parte din periferia unei 
comune urbane. 

De ex. comuna urbană Urlaţii, din judeţul Pra- 
hova, are o periferie de mat multe kilometri a 

în întrul periferiei ei sunt coprinse vii, păduri, 
livedi şi moşii de mii de hectare. 

După interpretaţiunea propusă de unii, un străin 
ar putea cumpera toate viile, toate pădurile, livedile, 
şi moşiile din raza acestei comune şi nu ar putea 
cumpera un loc de casă de 300—3000 m. p. Intro 
comună rurală spre a'şi face o casă saŭun hectar 
saii douë pentru a ridica o fabrică! 

Tot ast-lel, comunele Berlad, Mizil, Buzeu, Brăila 
ete. posedă în incinta radei lor adeverate moşii de 
mii de pogoane ; se poate zice că aceste moşii sunt 
imobile urbane şi şar putea vinde unui străin fără 
a viola voinţa legiuitorului, care tocmai s'a preo- 
cupat de ideia de ai împedica să cumpere moşiile 
noastre ? 

Cine nu vede, într'adever, că această distinețiune, 
care nu are niciun eriteriu, este absolut absurdă 
şi duce tocmai la violarea legei —în spiritul ei,— 
iar nu la aplicarea ei? 

Prin imobil urban, urmând dar a înțelege tot ce 
este construcțiune, clădire, fie că ea este situală la 
țară, fie că ea este întrun oraş—este învederat că te- 
renul pe care clădirea se înalță sau se va înălța 
face parte integrantă dintr'ensa și are caracterul 
ei juridie,—este şi el un imobil urban, —puţin im- 
portä de alt-tel, dacă el este deja clădit sau destinat 
numai a se clădi, căci destinaţiunea lui "i dă prin 
a însăşi caracterul lui juridic,—precum destinaţia 
lor poate face câte odată din lucruri mobile,— 
lucruri imobile (arg. din art. 468 şi ur. C. civ.). 

Aceasta ne explică pentru ce toate terenurile 
neclădite în oraşe sunt imobile urbane, de și nu 
sunt încă clădite, dar pentru că ele sunt deslinale 
a fi acoperite odată cu cladiri. 


Onoarea şi gloria jurisconsultului şi judecăto- 
rului Roman, în special a Pretorului, a stat în 

faptul că eï aŭ sciut să adapteze legile, printro 
interpretațiune din ce în ce mai largă; la trebuin- 
tele noi ale poporului roman; eï le-au făcut cu 
alle cuvinte să evolueze treptat cu noul spirit al 
poporului; ci nu le-aii lăsat să se eristaliseze in 
nisce formule archaice şi fără sens, ceea-ce le 
ar fi tăcut odioase poporului ce avea să le sufere. 

lată pentru ce, legea celor XII Table nu a fost 
nici odată abrogată ; nu era nevoe să se abroge, 
pentru ci jurisconsultul, pentru că Pretorul o mo- 
dulaii după noile trebuinţe ale poporului. 

Trebue să recunoaştem că cam aceiaşi evoluțiune 
urmează şi la noi, interpretarea şi mai ales apli- 
cațiunea art. 7 $ 5 din Constituţiune. 

La început, când sa stârnit această faimoasă 
controversă, către 1884, — Tribunalele, Curțile şi 
chiar Inalta Curte de casaţie rivalisaii îna decide 
că străinii nu pot dobendi imobile rurale prin 
nici unul din modurile prevedute de Codul civil,— 
nici cu titlul particular, nici cu titlu universal,— 
deci nici prin succesiune, etc. 

Consecința acestei teorii a fost spoliațiunea sträi- 
nilor în favorul altor rude lacome,—adică un act 
cu atât mai odios cu cât această conliscațiune se 
face în. favorul unui particular ; sa vedut frate 
spoliind pe sora lui, sau vezut rude întrun grad 
mai depărtat înlăturând de la moştenire pe rudele 
cele mai apropiate etc.; san vedut adeverale acte 
sălbatice, necompatibile cu spiritul modern, şi mai 
ales cu spiritul liberal şi just ce a caracterisat în 
tot-de'a-una țara noastră, care nici odată nu a cu- 
noscut mësuri de exacțiune în contra slrăinilor, 
nici chiar dreptul de alibinat (le droit d'aubaine). 

Insăşi jurisprudența sa cutremurat faţă de ini- 
quitatea unei asemenea aplicațiuni a legei şi, încetul 
cu încetul, ea a revenit la sentimente mai umane, 

maï conforme cu ideile şi nevoile popoarelor ce 
compun adi familia lumeï civilisate. 

Rând pe rând, Tribunalele, Curtile si Inalta Curte 
de casație şi chiar (Guvernul ap admis că nu se pol 
spolia străinii fără măcar să li se dea o compen- 
sațiune,—şi în consecinţă, unele aŭ dispus ca imo- 
bilele rurale (moşii in specie) să fie vendute şi 
străinilor să li se dea valoarea. 

Consecință nejuridică şi falşă, căci din douc 
lucruri unul: ori străinul este proprietar al acelui 
imobil şi cum poate fi el expropriat cu sila, în afară 
de casurile anume prevezute de lege ?; ori el nu 
este proprietar şi atunci cu ce drept poate el vinde 
şi pretinde valoarea lui ? 

Un pas ne mai desparte, şi pe această cale, de 
adeveratele principii: admisiunea străinilor la dreplul 
plin de a moşteni, ca şi Românii, ori-ce fel de bunuri: 
urbane sai rurale, 

Alte instanțe şi guvernul, în diversele afaceri ce 
"i au fost supuse (afacerea Bedmar), întradevăr, 
au admis deja, pur şi simplu, trimiterea străinilor în 
posesiunea succesiunilor, ce le erau deferite, fără a 
"i supune la nici o obligațiune. 

In fine, Inalta Curte de casație care decisese în 
mai multe rânduri că străinii, şi în special Românii 
de origină din alte ţări, dar care sunt străini, 
pentru că sunt supuşii altor State, să nu poată 
cumpăra moşii în România, acum în urmă, a des- 
chis larg porţile acestei cetăţi închise, tuturor Ro- 
mânilor de origină saŭ pretinşi ast-fel, căci cine 
va putea controla, de ex. pe toți Bulgarii, pe toți 
Albanezii, Ungurii etc., ce se vor da de aci înainte 
de Români de origină, din Macedonia, Banat, 
Transilvania ete ? toți aceştia pot dobendi de azi 
înainte, —a cumpera chiar,—imobile rurale—moşii 
în România;—căci Casaţia a dis în Secţiuni Unite, 
în contradictie cu vechea ei jurisprudență,că dreptul 

de a cumpëra atari imobile nu constitue un drept 
politic, şi că Românii de origină din alte Slate îl 
pot exercita. 

Ori aceştia sunt mai bine de 10,000,000 ! 


Unde dar este pericolul național ce Constiluanlul 
a voit să'l înconjure, ca nici o palmă din pämên- 
tul României să nu încapă în mâinele străinilor, 
căci alt-fel, zic unii, suntem perduţi ? 

Pentru ce să ne creăm gogorițe în zadar, care 
nu pot avea alt resultat de cât ruina țărei? 

Unde, într'adever, ar fi vre-un pericol naţional, 
în ce am viola textul şi spiritul art. 7 $ 5, dacă am 
dice că terenurile destinate pentru construcţii de 
fabrici, de case, de stabilimente industriale, de ex. 
sunt imobile urbane, chiar când ele sunt siluate 
la țară, deci accesibile străinilor ? 

Am deschide larg porţile Economiei noastre na- 
tionale tuturor factorilor utili, cari umăr la umăr 
cu noi ar lupta la ridicarea noastră economică, 
ne ar ajuta la lupta grea pentru existenţă pe câmpul 
de rezboiiu internaţional, ne ar face să ne men- 
ținem cel puţin rangul nostru social printre na- 
țiunile civilisate ? 

Ințeles şi aplicat art. 7 $ 5 aşa cum se propune 
de unii, constitue el însuşi un adevărat pericol 
național, el va pironi pe loc desvoltarea noastră 
economică, el va împedeca evoluțiunea normală a 
îconomiei noastre naționale. 

In acest cas, resultatele lui vor fi tot atât de 
funeste pentru România, precum dreptul de Veto 
fu pentru Polonia. 

Acesta a împiedicat evoluțiunea politică a Polo- 
niei,—un singur nobil polonez vândut Rusiei ori 
Prusiei a putut să se opună la ori-ce reformă utilă 
patriei lui, la ori-ce pas înainte; iar art. 7 § 5 va 
împedica națiunea română să se pună la pas cu 

cele-lalte națiuni, să uzeze de aceleaşi mijioace pe 
care sciința, munca şi capitalul le introduc pe fie- 
care di în tecnica modernă, în arta resboiului 
economic modern. 

Acei, cari în orbirea lor consiliază ţărei noastre 
şi justiției ei, o asemenea interpretațiune comit o 
adeverată crimă de lese națiune. 

Căci capitalul, această muncă acumulată de sute 
de generațiuni trecute şi presente, este singura 
pârghie, singura armă eficace în lupta pentru înăl- 
tare şi existență a naţiunilor moderne. 

Ori, capitalul sub formele lui varii— maşini, ma- 
terii prime, salarii, etc. lipseşte în țara noastă; pentru 
ce se ne inlerzicem posibilitatea de al avea de 
acolo, unde el este abondent şi mai eftin ? 

Sub pretextul nebun că România fara da se, 
—cum ziceau Italienii la 1859 când au fost bătuţi 
de Austriaci—ar fi trebuit să nu împrumutăm de 
la străini un miliard şi jumetate, fie în bani, dar 
mai ales în maşini şi raiuri de drum de fer, insta- 
lațiuni etc., adică sub formă de capital pentru a face 
toate marile noastre lucrări publice şi armamente,— 
ar fi trebuit să remânem la diligența, la poşta şi te- 
legratul lui Librecht, la tunurile de cireş, etc. 
„Pentru ce, aceea ce era util şi permis Statului 
somân să nu fie permis şi unui particular, să nu 
lie permis lconomiei naționale? 

Aceasta ar fi trebuit să nu aducă din străinătate 
pluguri de fer, maşini de secerat, de bătut etc., 
care toate formează capitalul (), ci ar fi trebuit să 
. (1) Sub numele de Capital, nu trebue să înțelegem numai 
aurul, banii, care nu sunt de cât un mijloc de ane procura Ca- 
pitalul: maşini, ustensile, materii prime, ete. facem dar o gro- 
sieră eroare când ţipăm : nu voim, nu avem necesitate de aurul 
străin ! ar trebui să se zică: nu avem nevoe de maşini, ete. cea 
ce aceştia nu zic. 

Noi nu putem face industrii, pe străini - i impedicăm de 
a face, ne învirtim într'un cere viţios şi în acest timp continuăm 
a cumptra, în fie-care an, din străinătate, pentru sute de milioane, 


—indatorindu-ne din ce în ce mai mult la străini, — lucruri de 
întăia necesitate, pe care am putea să le fabricăm aci la noi. 

română la plugul de lemn şi la treeralul cu caii, 
săci noi nu fabricăm atarï maşini și ustensile. 

Ori capitalul străin, sub diversele lui forme, nu 
vine, nu se aşează, acolo unde el nu are deplină 
siguranță—şi nu are siguranța, industriaşul să'şi 
confie capitalul sëŭ,—sä întemeeze o industrie pe 
un pământ pe care el nu este proprietar, pe care 
el ar fi numai chiriaşii. 

Declarând că terenurile destinate a fi acoperite 
cu clădiri sunt imobile urbane, deci accesibile şi 
străinilor,——am resolva în pace şi linişte una dintre 
cele mai grave şi vitale chestiuni pentru - [ara 
noastră, am deschide larg porțile întreprinderilor 
industriale în România şi aceasta fără a viola nici 
textul nici spiritul legei, ba din contra nu am face 
de cât so adaptăm la noile nevoi pe care alunci, 
la 1879, legiuitorul nu le putea avea în vedere, 
căci România nu era şi nu pulea prevede că va 
trebui să devină aşa de curând o [ară industrială. 

El însă sa angajat pe cuventul lui de onoare 
de a permite cumpârarea chiar, la acei străini cari 
se vor arăta utili ţărei: 

«Vom şti, a zis d-l Boerescu Baronului Calice, 
în tot-dauna a da dreplul de a cumpera la acei 
dintre străini, cari ar fi folositori ţării. (Cartea 
verde, cit. pag. 80). 

Ori, cum se poate arăla un om util Drei de cât 
întemeind industrii în România, făcând să trăiască 
prin muncă populaţia ci şi punend în valoare bo- 
ätiile ci ? 

Acest titlu este atât de mare în cât însuşi fai- 
mosul art. 7 scuteşte pe un atare străin de stagiul 
de zece ani, cerut pentru naturalisare. 

Judecătorul, care va iîmbrățişa o asemenea inter- 
pretațiune, nu numai că va face o justă aplicațiune 
a legei, dar încă va bine merita de la patrie, el 
ra fi dat o indicațiune şi o îndrumare sănătoasă 

jurisprudenţei, a cărei menire este de a fi tot-d'a-una 
deşteaptă în mijlocul nevoilor şi aspirațiunilor tot 
mercil schimbătoare şi crescânde a poporului, ce 
ea esle chemată să oblăduiască. 


In practică, art. 7§ 5 din Constiluţie este el atât 
de sacrosanct şi intangibil ? 

Legiuitorul însuşi nu oferă el părţilor mii şi mii 
de mijloace pentru al înconjura ? 

Ast-fel, pentru a nu cita de cât câte-va exemple: 

Legiuitorul singur prin legea minelor a admis 
posibilitatea pentru străini de a dobendi asupra 
imobilelor propriii zis rurale—fondurilor—drepturi 
reale, oposabile terțiilor prin închirieri pe termene 
lungi, 60 de ani, ceea ce equivalează cu o vânzare, 
de oare-ce 60 de ani întrec, de multe ori, viaţa 
activă a unui om. 

Tot legiuitorul a admis, prin legea pentru încu- 
rajarea industriei naţionale, putinta pentru străini 
de a dobendi de la Stat însuşi pe 90 ani concesiunea 
gratuit de terenuri din moşiile Statului pentru în- 
fiinţarea de industrii, ceea-ce în fapt iarăşi equi- 
valează cu o venzare. 

Ceea-ce însă este st mai grav, este că însuşi 
Codul de comereiii (art. 122), modificat prin legea 
din 6 Aprilie 1900, dă o lovitură mortală artico- 
lului 7 $ 5 şi indică judecătorului şi jurisconsultu- 
lui spiritul de care el trebue să se călăuzească, 
[ie în interpretaţiunea lui, — tocmai cu privire la 
chestiunea de a se şti ce se înțelege prin «imobile 
rurale»,—fie în aplicaţiunea lui. 

Intr'adevâr, după acest articol, societăţile co- 
merciale anonime sunt împărțite în doue categorii : 

Societăţi anonime ale căror statute permit do- 
bendirea de «imobile rurale»: în acest cas, consi- 
liul lor de administraţie, trebue să fie format, în 
majoritate din Români ; 

Societăţi anonime ale căror statute nu-permit do- 
bendirea de atari imobile: în acest cas consiliul 
de administraţie se compune din äs străini şi nu- 
mai din 1); Români. 

Când însă societăţile anonime ar voi să doben- 
dească «imobile rurale», destinate la construcția 
unui stabiliment industrial saŭ necesarii la o ex- 
ploataţiune industrială şi dependinţelor lor, este su- 
ficient ca 1| numai să fie Români. 

Din cele ce preced resultă că legiuitorul pare acon- 
sidera ca societăți naționale, societăţile în care majo- 
ritatea membrilor consiliului lor de administraţie 
sunt Români şi străine pe acelea în cari 2]; sunt străini 
şi numai !| sunt Români, căci cele dintêiù pot cum- 
pera imobile rurale, pe când cele de al doilea nu. 

Dar aceeaşi capacitate o aŭ toate societăţile 
comerciale, de a dobendi «imobile rurale», şi chiar 
când numai !/ din membrii consiliului de admi- 
nistraţie sunt români, deci sirdine,—dacă este vorba 
de imobile trebuincioase exerciţiului comerciului şi 
industriei lor, fie că aceste imobile sunt situate la 
țară saŭ la oraș. 

Legiuitorul dar însuși face distincțiune între ei: 
bile rurale» în genere şi imobile destinale unei indus- 
leii sat unui comerciil, adică clădirile sau terenurile 
pentru clădiri, cari sunl accesoriul şi fundamentul 
celor d'intêiù: accessorium sequitur principale. ` 

Nu este aceasta încă o confirmare a opiniunei 
noaslre ? 

Pe ce sar putea, alt-fel, întemeia distinețiunea 
pe care o face legiuitorul în art. 122 C. com.? 

Dacă ea mwar îi în însăşi natura juridică a lu- 
cerurilor, legea (art. 122 C. com.), ar fi neconsti- 
luțională, căci legiuitorul ordinar, nu poate, pe 
cale indirectă, să restrengă aplicațiunea unei legi 
constituționale. 

Dar, în fine, este constant că societăţile ano- 
nime pot cumpera «imobile rurale». 

Singura garanție pe care o ia legiuitorul, santi- 
nela vigilentă, pe care el o pune de pază a acestui 
altar sfânt, este ca consiliul de administraţie să 
fie în majoritate Români | 

Dacă ar fi adeverat că numai art. 7 § 5 împe- 
dică pe străini să dobendească imobile rurale în 
România, că fără el,—în câte-va zile,—fie chiar şi 
în câți-va ani,—tot teritoriul României ar încăpea 
pe mâinele lor, nu aŭ ei mijlocul legal de ale 
vinge ? ei nu aŭ de cât să se constitue în socie- 
Län comerciale anonime, să numească un consilii 
de administraţie, de paie,—în majoritate dintre Ro- 
mâni,—şi să cumpere în urmă toate imobilele ru- 
ale, ce ei atât jinduesc; şi odată acestea cumpe- 
rate, fie că ei cer demisia acestor complesenţi Ro- 
mâni,—al căror numër este precum se ştie foarte 
mare, căci actualmente mai toate consiliile de ad- 
ministrație ale societăţilor anonime străine, sunt 
compuse de Români,—saii ei nu le mai reinoese 
mandatul şi atunci societatea anonimă al cărui 
capital este în mâini străine, al cărui consiliu de 
administraţie va fi de aci inainte compus numai din 
străini, sau în ori-ce cas cu 2/3 de strâini,—remâne 
legalmente în stăpânirea pământului României ! 

De ce nu o fac însă, de ce străinii nu cotro- 
pese moşioara străbunilor noştri ? 

Pentru că ei nu vor; şi nu vor pentru că nici 
unul nu este nebun, ca pentru ambiţiunea neso- 
cotită de a fi proprietar de imobile rurale în Ro- 
mânia, să imobiliseze capitalul seu în imobile ru- 
ale în moşii, cu 2—30/, dobendă, pe când în co- 
merciii sat în industrie, el câştigă 10—209]. 

Pe de altă parte, particularii însişi au admis 
sistemul închirierilor pe lungi termene de 99 ani 
pentru terenuri presupuse rurale. 

Dar cel mai mare exemplu nil dă, cu drept 
cuvânt, ca în tot-d'auna, M. S. Regele a cărui fi- 
delitate şi respect pentru Constituţiune sunt afară 
din ori-ce discuțiune. 

M. S. Regele, în dorința vie şi părintească de a 
popula valea Prahovei cu stabilimente industriale 
şi frumoase vile, a admis următorul sistem pentru 
venzarea de loturi din Domeniile Sale, din Predeal 
şi Azuga. 

M. S. Regele închiriază la străini neaoşi pe 99 de 
ani pentru un preț unic, însă stipulează tot-d'odată 
că dacă în acest interval de timp localitatea va 
deveni comună urbană sai dacă închirietorul ori 
moştenitorii sëï devin Români san vor ceda drep- 
turile isvorând pentru ei din acest contract—dreptul 
de a transforma în vânzare deseverşilă simpla in- 
chiriere,—atunei M. S. Regele, sau urmaşii Sei să 
fie obligaţi a da acestora act de vânzare în bună 
regulă. 

Cu alte cuvinte, avem aci o inchiriere fermă şi o 
promisiune de venzare unilaterală, perfect valabilă. 

Și nimeni până acum nu a îndrăsnit să zică că 
M. S. Regele a violat Constituţia pentru că, în fapt, 
instrăinează la străini din moşiile sale, din pä- 
mentul Drei: din contră, toți acei Români cari an 
visitat Azuga și Predeal aŭ lăudat inițiativa M. S. 
grație Căruia sa putut ridica atâtea industrii în- 
floritoare şi atâtea vile râzätoare, înlr'o vale care 
maï înainte nu exisla de cât pe chartele geografice. 

Deci art. 7 § 5 se opinteşte inutil în contra unui 
pericol imaginar; instreinarea solului național lot are 
loc: nu însă pe faţă, in mod leal, ci indirect, deghisat. 

In fapt, el este suficient pentru a alarma o 
lume întreagă şi pentru a înlătura pe toţi oamenii 
serioşi şi cinstiţi, cari bucuros ne-ar aduce spri- 
jinul lor moral şi material în lupta pentru exis- 

tențä, ce națiunile civilisate duc astă-zi unele con- 
tra altora cu alâta înverșunare. 


Dar unde este pericolul național ? 


Nu este pericol național, țara nu piere, când de 
ex. o principesă Gorschtiakoff, o contesă de Mon- 
tesquiou, un principe Dimitrie Sturdza, un prin- 
cipe Vogorides, ete. etc., store în fie-care an din 
pămentul României, milioane şi milioane, pe cari 
ei le mănâncă în străinătate, fără a ne da nimic 
în schimb. 

Nu este nici un pericol naţional, când sute şi 
mii de Români, înstrăinați de țară, duc o viață 
trândavă şi inutilă prin saloanele şi cluburile din 
Paris, Nissa, Monte-Carlo etc., şi sug fără milă vlaga 
pâmentului românesc şi sudoarea ţăranului român, 
cari în lipsa lor produc toate bogățiile, ce ei cu atâta 
uşurinţă aruncă pe o masă verde, — pe când noi 
aici, de la mic şi pân’? la mare, ferbem în seul 
nostru şi ne luptăm în contra flacărilor ce ne 
devoră. 

Nu este nici un pericol național, când societăți 
de asigurare,—zise române, dar al căror capital şi 
a căror direcţiune sunt în mânile străinilor, — 
cumperă, una după alta, cele mai superbe moşii 
ale României. 

Când etc., ete. 


Si este un pericol naţional: 

Când un străin ar cumpera în România un hec- 
tar saŭ douë de păment,—căci la această mesehină 
proportie se reduce, marea, grava, şi naționăla ches- 
tiune a art. 7 § 5 şi a capitalurilor strâine,—pentru 
a face pe el o fabrică, un stabiliment comercial sai 
industrial, în care el ar înfige un milion sau douë, 
saii chiar mai multe, — care străin ar întrebuința 
cărămida, varul şi lemnul nostru pentru construc- 

țiunea lor,—care ar da de lucru zidarilor, dulghe- 
rilor st salahorilor noştrii, muritori azi de foame,— 
care ar utilisa în viitor munca acestora şi a altora 
îndreptându-i către o altă profesiune, de oare-ce 
cele actuale nu "i mai pot hrâni, etc; 

Când funcționarii, dați afară din slujbe, ar găsi 
în industria particulară o ocupaţiune, care se asi- 
gure pâinea copiilor lor; 

Când munca şi avuţia agricultorului român, în 
loc să fie duse pe piețele străine, unde suntem 
batjocoriți de toți samsarii şi speculanţii interna- 
ționali, ar găsi aci în țară un debuşei, fie prin 
sporirea populațiunei, fie că produsele lui ar servi 
de materii prime acestor industrii ; 

Când în loc-să ne priveze de munca, inteligența 
şi capitalurile lor,— precum fac mulți Români,— ei 
ne aduc munca, inteligența, experiența şi capila- 
lurile lor, pentru a putea tocmai lupta cu Econo- 
miile naţionale, pe cari cei d'inteiu le ingraşă şi le 
îimbuibează ; 

Când în fine, graţie acestor industrii, încetul cu 
încetul, ne-am desrobi de sclavia şi dependinţa 
streinătăței, etc. elc. 


Da, este un pericol naţional: acesta stă, insă, în 
perversiunea judecăţei noastre,— în perderea no- 
țiunei de drept, de adevăr şi de real. 

Ori, quem Jupiler perdidere vult, demenlal! 

Iată pericolul ! 


Adeverala şi sincera iubire de patrie nu con- 
sistä în a o strânge în braţe până ce vom înăbuşi-o. 

Viitorul ei, înflorirea ei trebue să fie ținta ori- 
carui bun Român. 

Cu art. 7 § 5, înţeles şi aplicat aşa cum o fac 
unii, acest ideal nu va fi atins, nici odată. 


Săpaţi, din contră, Români, adânc în mintea şi 

ann 


inima voastră cuvintele înțelepte, ce Ioan C. Bră- 
tianu rostea la 26 Iunie 1866 în Adunarea consti- 
tuantä, chiar asupra acestui art. 7: 

Să punem  stavilă, zicea el: «Nu venirei ştiinţei, 
nu venirei oamenilor, cari ar putea să fie la noi 
inițiatorii agriculturei şi comerciului, căci pe aceştia 
noi lot-'a-una "i-am bine primit, Tam chemat chiar». 

